'રાહુલજી તમે અમારી પાસે હિસાબ માંગો છો? મોદી સરકારના ત્રણ વર્ષમાં ગુજરાતને બુલેટ ટ્રેનની ભેટ મળી, ઇન્ટરનેશનલ એરપોર્ટ મળ્યું, રો-રો ફેરી સેવા શરૂ થઇ અને 2500 કિમી હાઇવેનું નિર્માણ થયું. ગુજરાતને કરફ્યૂ મુક્ત કરવાનું કામ ભાજપે કર્યું છે. દલિત, આદિવાસી કે બક્ષીપંચ, સૌનો વિકાસ કરવાનું કામ ભાજપે કર્યું છે. રાહુલજી અહીંનો હિસાબ માંગે છે, અમેઠીમાં 1952થી અમેઠીમાં એમના પરિવારનું કોઇ ને કોઇ ચૂંટાય છે. ત્યાં કલેક્ટરની ઓફિસ બનાવવાનું કામ ભારતીય જનતા પાર્ટીએ કર્યું છે. જે વ્યક્તિ પોતાના મતવિસ્તારમાં 70 વર્ષથી કલેક્ટરની ઓફિસ નથી બનાવી શક્યો, એ અહીં આવીને ગુજરાતના વિકાસનો હિસાબ માંગે છે. આ ગુજરાતીઓને મંજૂર છે? રાહુલજી ગુજરાતમાં બેકારીની વાતો કરે છે, એમના અમેઠીમાંથી 13,072 લોકો રોજગાર માટે ગુજરાતમાં આવીને રહ્યા છે.'